Elbert het reeds in 2006 ’n hele klomp internasionale toernooie gewen op ’n toer vanaf Duitsland tot Oos-Europa in die hartjie van die stoeiwêreld. Hy was die enigste Suid-Afrikaner wat onoorwonne teruggekeer het.
Elbert het ook ’n rits uitnemende toekennings ontvang soos dié vir die outjie wat die meeste proewe en kampioenskapswedstryde gewen het en die hoogste punte totaal. Hy is gekies as die president stoeier van die jaar (ouderdom onbeperk), het erkenningstrofeë ontvang van die twee Suid-Afrikaanse kampioenskappe in 2008 asook ’n individuele trofee vir sportman van die jaar. Aletta, Elbert se 13-jaar oue suster, is verantwoordelik vir sy krag- en fiksheidsoefeninge wat sy drie dae per week in hom indril.